****

 **REPUBLIKA HRVATSKA**

## PRIMORSKO-GORANSKA ŽUPANIJA

****

 ***OPĆINA KOSTRENA***

 **Upravni odjel za opće, pravne poslove**

 **i lokalnu samoupravu**

 **Služba za pravne poslove i lokalnu samoupravu**

**KLASA:372-01/24-03/01**

**URBROJ: 2170-22-04-1-24-1**

**Kostrena, 10. travnja 2024.**

Upravni odjel za opće, pravne poslove i lokalnu samoupravu, Služba za pravne poslove i lokalnu samoupravu na temelju odredbe članka 11. Zakona o pravu na pristup informacijama („Narodne novine“ broj 25/13, 85/15, 69/22) objavljuje

 **SAVJETOVANJE SA ZAINTERESIRANOM JAVNOŠĆU**

***Prijedlog odluke o davanju na privremeno korištenje prostora u objektima u vlasništvu Općine Kostrena***

 Na mrežnim stranicama Općine Kostrena objavljen je prijedlog odluke o davanju na privremeno korištenje prostora u objektima u vlasništvu Općine Kostrena.

 Savjetovanje sa zainteresiranom javnosti provest će se u trajanju **od 11. travnja 2024. do 11. svibnja 2024. godine** te se zainteresirana javnost poziva da dostavi svoje prijedloge, komentare i primjedbe na predloženi prijedlog odluke o davanju na privremeno korištenje prostora u objektima u vlasništvu Općine Kostrena putem e-pošte isključivo na adresu: kostrena@kostrena.hr na obrascu u prilogu.

 Mišljenja, prijedlozi i primjedbe za vrijeme trajanja javne rasprave i savjetovanja mogu se uputiti putem obrasca (u prilogu) na stranici Savjetovanje sa zainteresiranom javnošću. Prijedlozi, komentari i primjedbe moraju sadržavati adresu podnositelja i biti čitko i razumljivo napisani, uz jasno navođenje dijela Prijedloga Odluke na koje se odnose, te biti dostavljeni u gore navedenom roku.

 Po završetku savjetovanja svi prijedlozi pristigli u propisanom razdoblju, biti će pregledani i razmotreni te će se o istom sastaviti “Izvješće o usvojenim i odbijenim prijedlozima” koje će biti javno objavljeno na mrežnoj stranici Općine Kostrena –[www.kostrena.hr](http://www.kostrena.hr/).

 Na temelju pristiglih prijedloga sudionika savjetovanja formulirat će se konačni tekst odluke o davanju na privremeno korištenje prostora u objektima u vlasništvu Općine Kostrena o čijem će usvajanju raspravljati Općinsko vijeće Općine Kostrena kao nadležno tijelo.

 **PROČELNIK**

 Iva Mičetić, mag.iur. v.r.